b'\n_START_ARTICLE_\nDigitalno procesiranje signalov\n_START_PARAGRAPH_\nDigitalno procesiranje signalov je podro\xc4\x8dje elektrotehnike, ki se ukvarja s pretvorbo analognih (zveznih) signalov v digitalne (diskretne), z obdelavo in analizo v digitalnem svetu in rekonstrukcijo digitalnih signalov v zvezne.\n_START_SECTION_\nVzor\xc4\x8denje analognih signalov\n_START_PARAGRAPH_\nVzor\xc4\x8denje je pretvorba analognih signalov v diskretne s pomo\xc4\x8djo analogno/digitalnih pretvornikov. Izberemo si vzor\xc4\x8devalno periodo (T), ki dolo\xc4\x8di \xc4\x8dasovni razmik med posameznimi vzorci._NEWLINE_Nyquistov zakon pravi, da v primeru, da je vzor\xc4\x8devalna frekvenca (1/T) manj\xc5\xa1i od dvakratnika maksimalne frekvence, ki je prisotna v vzor\xc4\x8denem signalu pride do prekrivanja (aliasing-a). Potreben pogoj, da lahko iz diskretnega signala rekonstruiramo originalni signal je, da prekrivanja ni. V praksi naj bi bila frekvenca vzor\xc4\x8devanja vsaj desetkrat tolik\xc5\xa1na kot je pri\xc4\x8dakovana najvi\xc5\xa1ja frekvenca signala.'